CELEX: 62019TN0143
Language: hu
Date: 2019-03-02 00:00:00
Title: T-143/19. sz. ügy: 2019. március 2-án benyújtott kereset — Solar Ileias Bompaina kontra Bizottság

29.4.2019   
            
            
               HU
            
            
               Az Európai Unió Hivatalos Lapja
            
            
               C 148/61
            
         
      2019. március 2-án benyújtott kereset — Solar Ileias Bompaina kontra Bizottság
      (T-143/19. sz. ügy)
      (2019/C 148/61)
      Az eljárás nyelve: angol
      
         Felek
      
      
         Felperes: Solar Ileias Bompaina AE (Athén, Görögország) (képviselők: A. Metaxas és A. Bartosch ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság vitatott jogi aktusait, nevezetesen a 2018. október 10-i C(2018)6777 final bizottsági határozatot, amennyiben az elutasítja az SA.41794. sz. ügyben a Bizottság elé terjesztett panaszait, konkrétan kizárólag e határozat 111–121. pontját, valamint a 2019. február 8-án kelt levelet (B.2 VI/MJ/mkl D*2019/019026);
               
            
                  —
               
               
                  a Bizottságot kötelezze a felperes részéről felmerült költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes egyetlen, a felperes eljárási jogainak a megsértésén alapuló jogalapra, nevezetesen az irányadó referenciarendszer meghatározásának elmulasztására, amely a vitatott intézkedés tárgyi szelektivitására vonatkozó vizsgálat előfeltételéül szolgál, a közigazgatási eljárás során a megújulóenergia-termelők és az energiaszolgáltatók összeegyeztethetősége vonatkozásában a Bizottságnak benyújtott bizonyítékok téves értékelésére, a vitatott intézkedés tárgyi szelektivitására irányuló vizsgálat során az összehasonlíthatóság követelménye tekintetében lefolytatott téves jogi elemzésre, a gondos értékelés lefolytatásának a nyilvánvaló hiányát alátámasztó megfelelő indoklás hiányára, valamint az eljárás tárgyának a hivatkozott ítélkezési gyakorlat hibás alkalmazásából fakadó téves értékelésére hivatkozik.